Folketing
1999-12-01

Det kan være, den kan skabe mindre effektivitet, og i den forbindelse var jeg meget enig i de betragtninger, som hr. Aage Frandsen kom med, nemlig at det kan man ikke forudsige ud fra den her model. Det afgørende for Enhedslisten er, at demokratiet ikke skal indskrænkes, men udvides, og fidusen ved demokrati er, at hvis det er ineffektivt, så gøres det til genstand for en samtale mellem de berørte, ikke altid, men muligheden foreligger. Demokrati kan være noget forfærdeligt bøvl. Ja, men det giver stadig væk muligheden for, at tingene i en demokratisk kultur kan diskuteres i en åben samtale. Enhedslisten vil derfor skarpt tage afstand fra det her forslag, og vi vil gerne bidrage til at bekæmpe de her tanker, som ligger bag forslaget både i stort og i småt.